17 को निकलेगी रंगारंग गेर, न्योता देने के लिए 16 को निकालेंगे वाहन रैली
किराना व्यापारी संघ की बैठक में हुआ निर्णय
भास्कर संवाददाता | नागदा
किराना व्यापारी के तत्वावधान में 17 मार्च को रंगारंग महागेर निकाली जाएगी। महागेर में जनता को न्योता देने के लिए संगठन सदस्यों ने अनूठा तरीका ढूंढा है। 16 मार्च को संगठन पदाधिकारी सदस्य वाहन रैली के रूप में शहर की सड़कों से निकलकर लोगों से गेर में आने का अनुरोध करेंगे।
निर्णय एमजी रोड स्थित खंडेलवाल धर्मशाला में आयोजित संगठन की बैठक में सर्वानुमति से हुआ है। बैठक में आयोजन की रूपरेखा भी तय की गई। अध्यक्षता दूध विक्रेता संघ अध्यक्ष रमेशचंद्र पाल ने की। बैठक में गोविंदलाल मोहता, मनोज राठी, सुरेंद्र कांकरिया, शरण गर्ग, गोपाल सलूजा, अध्यक्ष घनश्याम राठी, सचिव किशोर सेठिया, नदंकिशोर चावड़ा, महेंद्र जैन, बाबूलाल धनोत्या, देवेंद्र सेठिया, अशोक बिसानी, वीरेंद्रसिंह रघुवंशी आदि मौजूद थे।
यह होगा आयोजन में- संघ प्रवक्ता टी.टी. पोरवाल के मुताबिक सुबह 10.30 बजे गेर कृषि उपज मंडी से शुरू होगी। जो शहर के मुख्य मार्गों से गुजरकर पुन: मंडी पहुंचेगी। रैली में ऊंट, घोड़ों के साथ लोग अलग-अलग वेशभूषा में नजर आएंगे। गेर के सफल संचालन के लिए संयोजक समिति बनाई है। समिति में जगदीश मेहता, मुकेश कोचर, शिवनारायण सोलंकी, राजकुमार मोहता, कमलेश नागदा, बाबूलाल अरोड़ा, पंकज नामदेव, आशीष जैन शामिल हैं।
होली की मस्ती में पानी बहाने की गलती न करें- होली की मस्ती में कहीं ऐसा न हो कि आप कर्तव्यों का पालन करना भूल जाएं। होली ही एक ऐसा त्योहार जब जनता पानी का अपव्यय करती है। इसलिए थोड़ा संभलकर। कहीं ऐसा न हो कि त्योहार की मस्ती में आप धड़ल्ले से पानी बहाएं और इसका खामियाजा आपको पूरी गर्मी में भुगतना पड़े। पानी सहेजना हमारा पहला कर्तव्य है क्योंकि जल है तो कल है।
खंडेलवाल धर्मशाला में आयोजित संगठन की बैठक में शामिल सदस्य विचार रखते हुए।
hin_Deva hin_Deva npi_Deva hin_Deva awa_Deva hin_Deva hin_Deva awa_Deva